מנהלת ליגת העל בכדורסל | יורוליג: מכבי "FOX" ת"א הפסידה למלאגה
יורוליג: מכבי "FOX" ת"א הפסידה למלאגה
הצהובים-כחולים כבר הובילו ב-14 הפרש ברבע השני, אבל האורחים מספרד השתלטו על המשחק במחצית השנייה ורשמו ניצחון רביעי ברציפות, 78:89
אחרי הניצחון הגדול על אלופת היורוליג, קיוותה הערב (חמישי) מכבי "FOX" ת"א להמשיך את המומנטום מול מחזיקת היורוקאפ. החבורה של נבן ספאחיה נראתה נהדר בפתיחה וברחה ליתרון שיא של 14 נקודות במהלך הרבע השני, אלא שאוניקאחה מלאגה העיקשת חזרה בהדרגה ועם הגנה נהדרת יצאה עם ניצחון רביעי מחמשת ביקוריה האחרונים בהיכל מנורה מבטחים, 78:89.
מכבי ת"א פתחה בחמישייה עם ג'קסון, קיין, רול, בולדן ופראחובסקי, מלאגה עם מקאלום, נדוביץ', דני דיאז, ברוקס ואוגוסטין. ג'קסון מסר 4 אסיסטים עד אמצע הרבע וסידר לצהובים נקודות קלות בצבע, אבל שלוש שלשות של מלאגה נתנה לה יתרון 13:14. קול עלה לוהט מהספסל, קלע 7 נקודות תוך שתי דקות ואסיסט שלו לטיוס קבע 19:22 אחרי עשר דקות.
.@PAPPYGAWD with ?? in the back of his head!#7DAYSMagicMoment pic.twitter.com/C91G11mM5G
בפתיחת הרבע השני הציגה המארחת כמה מהדקות הטובות ביותר שלה העונה. כהן צלף מבחוץ, משעור ודיברתולומיאו התנפלו על כל כדור וסל של טיוס חתם 12 נקודות ללא מענה, 19:32. אלברטו דיאס קטע את הבצורת בשלשה, אבל קול המצוין קבע הפרש שיא, 22:36. שלשות של ואצ'ינסקי וברוקס – הטוב בשורות האורחת במחצית הראשונה – פתחו את המשחק מחדש וסייעו לצימוק הפער ל-47:39 בהפסקה.
ברבע השלישי התהפך המשחק. האנדלוסים השתלטו על הריבאונדים, עשו סוף לחגיגת המתפרצות בצהוב ובהובלת ברוקס הצליחו להשוות, 54:54. בולדן קבר שלשה חשובה, אבל מלאגה הפעילה יפה את שרמאדיני שהפך ל-58:61 בסיום הרבע השלישי. שלוש שלשות מטורפות של ג'קסון תוך קצת יותר מדקה החזירו למכבי ת"א את ההולכה, אבל לא לזמן רב. שרמאדיני אסף נקודות מהקו, מקאלום קלע סלים ברמת קושי גבוהה ושלשות שלו, של סוארס ושל נדוביץ' סגרו את הסיפור, 78:89 בסיום.
How has he squeezed that in? ??
A brilliant finish from @RayMac3 to seal the victory for @unicajaCB #7DAYSMagicMoment pic.twitter.com/4EiRb34o9n
מכבי "FOX" ת"א: קול 16 (5-11 מהשדה, 5-6 מהקו, 4 אסיסטים), פראחובסקי 15 (6-9 מהשדה, 7 ריבאונדים), ג'קסון 14 (4-10 לשלוש, 1-6 לשתיים, 5 אסיסטים), בולדן 8 (1-5 לשלוש, 10 ריבאונדים, 5 חטיפות), טיוס 6, רול 5 (1-6 מהשדה), קיין ומשעור (6 ריבאונדים) 4 כ"א, דיברתולומיאו (1-5 מהשדה, 4 אסיסטים, 3 חטיפות) וכהן 3 כ"א. כן שותף: שגב.
אוניקאחה מלאגה: נדוביץ' 20 (4-7 לשלוש, 2-8 לשתיים, 6 אסיסטים), ברוקס 18 (8-10 מהשדה, 7 ריבאונדים), מקאלום (3-7 מהקו, 6 אסיסטים) ושרמאדיני (5-6 מהשדה, 5-5 מהקו, 9 ריבאונדים) 15 כ"א, א. דיאס 6, ואצ'ינסקי 5 (2-7 מהשדה), סוארס ואוגוסטין (2-7 מהשדה, 6 ריבאונדים) 4 כ"א, ד. דיאס 2. כן שותף: סאלין.
מכבי הפסידה 89:78 למלאגה וסיימה את הסיבוב הראשון עם מאזן חיובי 7:8. בראשון: רבע גמר הגביע עם דרבי לוהט בדרייב אין. סיקור המשחק >>https://t.co/M4zsbSz1ob pic.twitter.com/MqbUGjR6sS
— Maccabi Tel Aviv BC (@MaccabitlvBC) December 28, 2017